CELEX: 62014CN0427
Language: fi
Date: 2014-09-18 00:00:00
Title: Asia C-427/14: Ennakkoratkaisupyyntö, jonka Augstākā tiesa (Latvia) on esittänyt 18.9.2014 – Valsts ieņēmumu dienests v. SIA ”Veloserviss”

24.11.2014   
            
            
               FI
            
            
               Euroopan unionin virallinen lehti
            
            
               C 421/21
            
         Ennakkoratkaisupyyntö, jonka Augstākā tiesa (Latvia) on esittänyt 18.9.2014 – Valsts ieņēmumu dienests v. SIA ”Veloserviss”
   (Asia C-427/14)
   2014/C 421/30
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Valittaja: Valsts ieņēmumu dienests
   
      Muu osapuoli: SIA ”Veloserviss”
   
      Ennakkoratkaisukysymykset
   
   
               1)
            
            
               Onko yhteisön tullikoodeksista 12.10.1992 annetun neuvoston asetuksen (ETY) N:o 2913/92 (1) 78 artiklan 3 kohtaa tulkittava siten, että luottamuksensuojan periaate rajoittaa mahdollisuutta tehdä jälkitarkastus uudelleen ja tutkia uudelleen ensimmäisen jälkitarkastuksen tulokset?
            
         
               2)
            
            
               Voidaanko jäsenvaltion kansallisessa lainsäädännössä vahvistaa menettely, jonka mukaisesti yhteisön tullikoodeksista 12.10.1992 annetun neuvoston asetuksen (ETY) N:o 2913/92 78 artiklan 3 kohdassa säädetyt jälkitarkastukset tehdään, ja rajat, jotka koskevat jälkitarkastusten tulosten oikaisua?
            
         
               3)
            
            
               Onko yhteisön tullikoodeksista 12.10.1992 annetun neuvoston asetuksen (ETY) N:o 2913/92 78 artiklan 3 kohtaa tulkittava siten, että on sallittua, että kansalliseen lakiin sisältyy rajoituksia, jotka koskevat ensimmäisen jälkitarkastuksen tulosten oikaisemista, jos saadaan tietoja, joiden mukaan tullilainsäädäntöä sovellettiin virheellisten ja puutteellisten tietojen perusteella, mitä ei tiedetty silloin, kun ensimmäisestä jälkitarkastuksesta tehtiin päätös?
            
         
      (1)  EYVL L 302, s. 1.